The Red Van
The Red Van (tidligere Sexelancen) er en dansk forening, der arbejder med skadesreduktion for gadebaserede sexarbejdere i København.

Foreningen er drevet af frivillige der tilbyder støtte og vejledning til gadebaserede sexarbejdere, særligt dem med migrantbaggrund, på Vesterbro i København, ligesom de er fortalere for flere rettigheder og bedre sikkerhed for sexarbejdere.

Historie 
Foreningen blev startet i 2016, hvor og Foreningen Minoritet omdannede en gammel ambulance til en ”mobil sexklinik”, med det formål at give gadebaserede sexarbejde der ofte oplevede vold og trusler, en mulighed for at betjene kunder under tryggere vilkår.

I 2019 skiftede foreningen ambulancen ud med en rød varevogn, og skiftede i samme ombæring også navn til The Red Van, ligesom Sexelancens logo med en rød paraply, blev skiftet ud med en tegning af en rød varevogn. Begge logoer er inspireret af den røde paraply, der er det internationale logo for sexarbejdernes rettighedsbevægelse. Socialrådgiver Line Helinarak Haferbier var forperson fra 2018-2020, i samme periode var socialrådgiver Ida Clara Kirkeskov Riis næstforperson.
Fotograf og aktivist Aphinya Jatuparisakul har været forkvinde for foreningen siden 2020. Forskeren Sine Plambech fra Dansk Institut for Internationale Studier har også været aktiv i bestyrelsen i en årrække.

Foreningens mærkesager og arbejde 
The Red Van arbejder med skadesreduktion, det vil sige en tilgang der skal minimere de risici som sexarbejdere på gaden, særligt dem med migrantbaggrund, løber igennem deres arbejde. Det kan være risikoen for vold fra kunder, men også for chikane fra forbipasserende, og for problemer med myndighederne i kraft af deres migrantstatus. Foreningens røde varevogn tilbydes i nattetimerne på indre Vesterbro til sikrere interaktioner med kunder,  ligesom foreningen også  laver fortalerarbejde rettet imod lokale og nationale politikere for at give bedre vilkår for migranter, der sælger sex på gaden.  

Foreningen bedriver også oplysningsarbejde med det formål at udbrede viden om og løfte de sociale stigma, der omgiver sexarbejde, gennem oplysende indhold på deres sociale medier samt  paneldebatter og samtalesaloner om emnet, blandt andet på den feministiske festival Talk Town.

I oktober 2021 udgav BBC World News en podcastdokumentar om The Red Van

Kilder

Eksterne henvisninger 
 The Red Vans hjemmeside 

Foreninger i København
Sexologi